عەجاج تکریتی

عەجاج ئەحمەد حەردان زعێت تەلعووبێدی (١٩٦٠، تکریت) سەرباز و بەرپرسی ئاسایشی زیندانی نوگرەسەلمان بوو، خەڵکی شارۆچکەی تکریتە لە پارێزگای سەلاحەددین کوڕە گەورەی خێزانەکەیە و ٥ برای ھەیە و لە عەشیرەتی ئەلبووناسر و ھۆزی نزارە، واتە عەشیرەتەکەی سەددام حوسێن، لە ١٤ی تەممووزی ١٩٨٥ بە پلەی مولازم دەرچووە و بووەتە ئەفسەری ئەمن و لە چوار ناوچەی جیاوازی پارێزگای موسەنا کاری کردووە و دوایین ئەرکی لە زیندانی نوگرە سەلمان بوو دوایین پلەشی مولازمی یەکەم بوو و لە ساڵی ١٩٩٠ لە خزمەت بەخشراوە و خانەنشین کراوە ھەرچەندە ئەوکاتە تەمەنی ٣٠ ساڵ بووە. عەجاج دوو ژنی ھەبووە، یەکەمیان لە ساڵی ١٩٨٩ ھێناویەتی و دووەمیان لە ساڵی ٢٠١٧، دوای خانەنشین بوونی خەریکی جوتیاری و کشتووکاڵ بووە.https://vt.tiktok.com/ZSSCeEdDH/ دەگوترێت لە دوای ڕووخانی ڕژێمی بەعس، ماڵی لە کەرکووک بووە، دواتر بەرەو سووریا ھەڵھاتووە و لە گەڕەکی جەرمانەی دیمەشقی پایتەختی سووریا لە شوقەیەکدا ژیاوە بەڵام بەڵگەیەکی تەواو بوونی نییە.

لەکاتی دادگایکردنی سەرانی ڕژێمی بەعس، بەردەوام سەیری پرۆسەکەی کردووە و ئاگاداری ئەوە بووە ناوی وەک تاوانبار لە تاوانی ئەنفالدا ھاتووە.

بەپێی گێرانەوەکانی ئەو کەسانەی لە زیندانی مەرگی نوگرەسەلمان گەڕاونەتەوە و پێشتر بۆ ڕۆژنیوز چیرۆکی ژیانی زیندانی و دڕندەیی ڕژێمی بەعسیان بەرامبەر بە کورد گێڕاوەتەوە، باس لەوەدەکەن، کە عەجاج بەرپرسی زیندانەکە بووە و ھاوشێوەی نەبووە لە دڕندەییدا و دەڵێن: «عەجاج باڵابەرزێکی دەموچاو تاریک و دڕندەبوو، ھەر کە دەھاتە ھۆڵەکانی زیندان بەبێ ئەوەی کە چەند کەسێک ڕەوانەی مەرگ نەکات دەرنەدەچوو.»https://rojnews.news/?p=609216

 دەستگیرکردن 
بە ھاوکاریی نووسینگەی سەرۆک کۆماری عێراق، «عەجاج ئەحمەد حەردان» یەکێک لە تاوانبارانی سەرەکی زیندانی نوگرەسەلمان لە پارێزگای سەلاحەددین دەستگیرکرا لە کۆتاییەکانی تەممووزی ٢٠٢٥.

ھەروەھا نووسینگەکە داوای لە کەسوکارانی شەھیدان و ئەنفالکراوان و بێسەرشوێنکەوتووان و زیندانییانی سیاسیی کردووە کە بۆ ئەوەی سکاڵای یاسایی لەسەر عەجاج تۆمار بکەن پەیوەندی بە نووسینگەکەیانەوە بکەن.

 سەرچاوەکان